**LĒMUMS**

Liepājā

|  |  |
| --- | --- |
| 2024. gada 23. maijā | Nr.203/5  (prot. Nr.5, 20.§) |

Par Liepājas speciālās ekonomiskās

zonas valdes locekļa atkārtotu

iecelšanu

Saskaņā ar Liepājas speciālās ekonomiskās zonas likuma 9. panta otro un trešo daļu, likuma “Par interešu konflikta novēršanu valsts amatpersonu darbībā” 7. panta piekto daļu, 8.1 panta piekto daļu, izskatot Latvijas Tirdzniecības un rūpniecības kameras 2024. gada 8. maija ierosinājumu par Jura Burņevska izvirzīšanu Liepājas speciālās ekonomiskās zonas valdes locekļa amatam, kā arī Jura Burņevska 2024. gada 14. maija iesniegumu par piekrišanu atkārtotai iecelšanai Liepājas speciālās ekonomiskās zonas valdē un 2024. gada 15. maija iesniegumu par atļauju savienot amatus, Liepājas valstspilsētas pašvaldības dome **nolemj:**

1. Iecelt atkārtoti Liepājas speciālās ekonomiskās zonas valdē Juri Burņevski kā Liepājas komersantu pārstāvi.

2. Atļaut Jurim Burņevskim savienot Liepājas speciālās ekonomiskās zonas valdes locekļa amatu ar SIA “LES TRANS” valdes locekļa, SIA “LVCT” valdes locekļa, SIA “GREEN LATVIA” valdes locekļa un akciju sabiedrības “LBA Holding” padomes locekļa amatiem.

3. Lēmums stājas spēkā tā pieņemšanas dienā.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | J. Burņevskim, Liepājas speciālās ekonomiskās zonas pārvaldei, Ministru kabinetam | |